CELEX: 62020CN0251
Language: hu
Date: 2020-06-10 00:00:00
Title: C-251/20. sz. ügy: A Cour de Cassation (Franciaország) által 2020. június 10-én benyújtott előzetes döntéshozatal iránti kérelem –Gtflix Tv kontra DR

7.9.2020   
            
            
               HU
            
            
               Az Európai Unió Hivatalos Lapja
            
            
               C 297/28
            
         
      A Cour de Cassation (Franciaország) által 2020. június 10-én benyújtott előzetes döntéshozatal iránti kérelem –Gtflix Tv kontra DR
      (C-251/20. sz. ügy)
      (2020/C 297/38)
      Az eljárás nyelve: francia
      
         A kérdést előterjesztő bíróság
      
      Cour de Cassation
      
         Az alapeljárás felei
      
      
         Felperes: Gtflix Tv
      
         Alperes: DR
      
         Az előzetes döntéshozatalra előterjesztett kérdés
      
      A 2012. december 12-i 1215/2012/EU rendelet (1) 7. cikkének 2. pontját úgy kell-e értelmezni, hogy az a személy, aki úgy véli, hogy sértő megjegyzéseknek az interneten történő terjesztése révén a jogai sérültek, és egyszerre jár el az állítások helyesbítése és a tartalmak törlése érdekében, valamint az ebből eredő nem vagyoni és gazdasági kárának megtérítése érdekében, a [Bíróság által a C-509/09. és C-161/10. sz. egyesített ügyekben 2011. október 25-én hozott] eDate Advertising ítéletnek (51. és 52. pont) megfelelően minden olyan tagállam bírósága előtt kérheti az e tagállam területén okozott kár megtérítését, amelynek területén az interneten közzétett tartalom hozzáférhető, vagy hozzáférhető volt, vagy a [Bíróság által a C-194/16. sz. egyesített ügyben 2017. október 17-én hozott] Svensk Handel ítélet (48. pont) alapján e kártérítési keresetet azon bíróság előtt kell megindítania, amely az állítások helyesbítésének és a sértő hozzászólások törlésének elrendelésére joghatósággal rendelkezik?
      
         (1)  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet (HL 2012. L 351., 1. o.).